လွမ်းစရာပေါ်လျှင် နာစရာနှင့်ဖျောက်

လွမ်းစရာပေါ်လျှင် နာစရာနှင့်ဖျောက် သည် မြန်မာဆိုရိုးစကား ဖြစ်သည်။

အဓိပ္ပာယ်

“လွမ်းစရာပေါ်လျှင် နာစရာနှင့်ဖျောက်” ဆိုသည်မှာ လူတစ်ဦးကို လွမ်းဆွတ်သော စိတ်ခံစားမှု ဖြစ်ပေါ်လာပါက ထိုသူ၏ အပြစ် သို့မဟုတ် အားနည်းချက်ကို အာရုံစိုက်ခြင်းဖြင့် ထိုလွမ်းဆွတ်မှုကို ဖျောက်ဖျက်နိုင်သည်ဟု ဆိုလိုသည်။ ဆိုလိုသည်မှာ လွမ်းဆွတ်မှုကို အပြစ်ရှာခြင်းဖြင့် တွန်းလှန်ခြင်းဖြစ်သည်။ လွမ်းဆွတ်နေသောသူ၏ မကောင်းသော အပိုင်းများကို ပြန်တွေးခြင်းဖြင့် လွမ်းဆွတ်မှု လျော့ပါးသွားစေရန် ရည်ရွယ်သည်။ ဤဆိုရိုးစကားသည် စိတ်ခံစားမှုများကို ရင်ဆိုင်ဖြေရှင်းရန် နည်းလမ်းတစ်မျိုးကို ဖော်ပြသည်။ “လွမ်းတာပေါ်လာလျှင် နာတာနှင့်ဆို့” နှင့် “လွမ်းစရာရှိလျှင် နာစရာနှင့်ဖြေ” ဟူ၍လည်း အသုံးပြုသည်။ “နာစရာရှိလျှင် လွမ်းစရာနှင့်ဖြေ” ဆိုရိုးစကားနှင့် ဆန့်ကျင်ဘက် အဓိပ္ပာယ်ရှိသည်။

ကိုးကားချက်များ

   "လွမ်းတာပေါ်လာလျှင် နာတာနှင့်ဆို့ဆိုတဲ့ စကားအတိုင်းလိုပဲ အလွမ်းအဆွေးတွေကိုတော့ သင်းတို့အပေါ်၌ နာတာနှင့် ဆို့ထားပြီး၊" [၁၂၇၇] မောင်ပုံ၊ ဒု။ ၆၈။
   "လွမ်းစရာပေါ်ရင် နာစရာနဲ့ဖျောက်ဆိုတဲ့ စကားလို ထွေး ဖျောက်လိုက်ချင်ပါရဲ့။ ဖျောက်ချင်ပေမဲ့ ထွေးရဲ့ချစ်သူမှာ နာစရာအပြစ် ရှိတာမှမဟုတ်ဘဲ။" [၁၃၁၁] ချစ်ကြေး။ ၃၄၉။

ဆက်စပ်ဖတ်ရှုရန်
နာစရာရှိလျှင် လွမ်းစရာနှင့်ဖြေ
ကိုးကား

Category:မြန်မာဆိုရိုးစကားများ